വിജയരാഘവന്റെ നേരെ വന്നാല് മറുപടി പറയുന്നത് പതിനായിരങ്ങളായിരിക്കും സുധാകരന് താങ്ങുമോ? വര്ഗീയവാദി, ശിഖണ്ഡി പരാമര്ശങ്ങളില് സൈബര് സിപിഐഎം Begin typing your search... X സിപിഐഎം സംസ്ഥാന സെക്രട്ടറി ചുമതല വഹിക്കുന്ന എ വിജയരാഘവനെതിരായ കെ സുധാകരന്റെ വര്ഗീയവാദി, ശിഖണ്ഡി പരാമര്ശങ്ങള്ക്കെതിരെ തുറന്നടിച്ച് സൈബര് സിപിഐഎം. സ്വന്തം കാലിനടിയിലെ മണ്ണ് ഒലിച്ചുപോകുമ്ബോള് അടുത്ത് നില്ക്കുന്ന വന്മരത്തില് കെട്ടിപ്പിടിച്ച് രക്ഷപ്പെടാനുള്ള വെപ്രാളം ആര്ക്കും മനസ്സിലാക്കാവുന്നതേയുള്ളൂ. വിജയരാഘവന്റെ നേരെ വന്നാല് മറുപടി പറയുന്നത് പാര്ട്ടിയെ സ്നേഹിക്കുന്ന പതിനായിരങ്ങള് ആയിരിക്കും. അത് സുധാകരന് താങ്ങുമോയെന്ന് സംശയമുണ്ടെന്നും സൈബര് ലോകം അഭിപ്രായപ്പെടുന്നു. പരാമര്ശത്തില് ടി ഗോപകുമാര് എഴുതിയ കുറിപ്പ്: സി പി ഐ എം സംസ്ഥാന സെക്രട്ടറിയുടെ ചുമതല വഹിക്കുന്ന സ. എ വിജയരാഘവനെ വര്ഗീയവാദിയെന്നും ശിഖണ്ഡിയെന്നുമൊക്കെയാണ് കോണ്ഗ്രസിന്റെ പെട്ടിയില് അവസാന ആണിയടിക്കാന് വന്ന കെ സുധാകരന് ഇന്ന് വിളിച്ചത്. ശിഖണ്ഡി എന്നൊക്കെ വിളിക്കുന്നതിലെ അശ്ലീലത പറഞ്ഞാല് മനസ്സിലാകുന്ന ആളല്ല അയാള് എന്നതിനാല് അത് വിടുന്നു. വിജയരാഘവനെ ഒറ്റയ്ക്ക് വളഞ്ഞിട്ട് വിഴുങ്ങിക്കളയാം എന്ന് ആഗ്രഹിച്ച് ഇറങ്ങിയിരിക്കുകയാണ് പഴയ കൊട്ടേഷന് ചേട്ടന്. സ്വന്തം കാലിനടിയിലെ മണ്ണ് ഒലിച്ചുപോകുമ്ബോള് അടുത്ത് നില്ക്കുന്ന വന്മരത്തില് കെട്ടിപ്പിടിച്ച് രക്ഷപ്പെടാനുള്ള ആ വെപ്രാളം ആര്ക്കും മനസ്സിലാക്കാവുന്നതേയുള്ളൂ. പക്ഷേ, സി പി ഐ എം എന്ന പാര്ട്ടിയുടെ സംസ്ഥാന സെക്രട്ടറിയുടെ ചുമതലയിലുള്ള ഒരാളെ ഇങ്ങനെ പുലഭ്യം പറഞ്ഞാല് അതിന് മറുപടിയുണ്ട് അത് കേള്ക്കാന് സുധാകരന് ബാധ്യതയുമുണ്ട്. വിജയരാഘവന് ഇന്നലെ പൊട്ടിവീണ് ഇന്ന് രാവിലെ സംസ്ഥാന സെക്രട്ടറിയായ നേതാവല്ല. വിജയരാഘവന് പറയുന്നത് വിജയരാഘവന്റെ അഭിപ്രായം മാത്രമല്ല, അത് കേരളത്തിലെ സി പി ഐ എമ്മിന്റെ അഭിപ്രായം കൂടിയാണ്. നിങ്ങടെ പാര്ട്ടിപോലെ തമ്മില്തല്ലി നടക്കുന്ന ഒരേര്പ്പാടല്ല സി പി ഐ എം. വിജയരാഘവന്റെ നേരെ വന്നാല് മറുപടി പറയുന്നത് പാര്ട്ടിയെ സ്നേഹിക്കുന്ന പതിനായിരങ്ങള് ആയിരിക്കും. അത് സുധാകരന് താങ്ങുമോയെന്ന് സംശയമുണ്ട്. മലപ്പുറത്ത് കൊല്ലും കൊലയും കള്ളക്കച്ചവടവും കുലാധികാരങ്ങളാക്കി വച്ചിരുന്ന കിരീടം വയ്ക്കാത്ത രാജാക്കന്മാരായി മലപ്പുറം ജില്ല വാണരുളിയിരുന്ന സംഘത്തിന്റെ ആണിക്കല്ല് ഇളക്കുന്ന പണി ചെയ്ത വിജയരാഘവന് സി പി ഐ എമ്മിന്റെ സംസ്ഥാന നേതൃത്വത്തിലേക്ക് വന്ന നാള് മുതല് ജമാഅത്തെ ഇസ്ലാമിക്കും കൂട്ടുകക്ഷികള്ക്കുമുള്ള ചൊറിച്ചില് സുധാകരന് ഇപ്പോഴും ചൊറിഞ്ഞു തീര്ക്കുന്നതേയുള്ളൂ. മലപ്പുറം, കോഴിക്കോട് ജില്ലകളില് ഗെയില് വിരുദ്ധസമരങ്ങള് നടന്ന സമയത്ത് ഭൂമി വിട്ടുനല്കേണ്ടുന്ന ഭൂവുടമകളുടെ ന്യായമായ ആശങ്കകള്ക്കപ്പുറം കുറെ വ്യാജപ്രചാരണങ്ങള് സമൂഹത്തില് പ്രചരിപ്പിച്ചിരുന്നു. മംഗലാപുരത്തെ ചില വ്യവസായികള്ക്ക് മാത്രം പ്രയോജനം ചെയ്യുന്ന പദ്ധതിയാണ് ഗെയിലിന്റേതെന്നായിരുന്നു ചില തീവ്രവാദസംഘടനകള് പ്രചരിപ്പിച്ചിരുന്നത്. LNG പാചകവാതകമായി ഉപയോഗിക്കാന് കഴിയില്ലെന്നും വീടുകളിലേക്ക് കണക്ഷന് സാധ്യമല്ലെന്നുമൊക്കെ മാധ്യമം പത്രം ഗവേഷണം നടത്തി കണ്ടുപിടിച്ചു കളഞ്ഞു. അത്തരം പച്ചക്കള്ളങ്ങളാണ് നമ്മുടെ കണ്മുന്നില് പൊളിഞ്ഞു കിടക്കുന്നത്. അതിന്റെ തേങ്ങല് മദൂദികള്ക്കിടയില് നിന്ന് ഇപ്പോഴും ഉയരുന്നുണ്ട്. അങ്ങനെ കരഞ്ഞു തളര്ന്ന മദൂതികള്ക്കുവേണ്ടി ഇറങ്ങിയിരിക്കുകയാണ് സ്വയം പ്രഖ്യാപിത ഗുണ്ടാകരന് ഇപ്പോള്. അന്ന് ഈ വ്യാജപ്രചാരണങ്ങളുമായി അരങ്ങുവാണവരെ നിശിതമായി വിമര്ശിച്ച് ശക്തമായി നേരിട്ടയാളാണ് വിജയരാഘവന്. മുസ്ലിം തീവ്രവാദസംഘടനകളാണ് സമരത്തിന് പിന്നിലെന്ന് ചൂണ്ടിക്കാണിച്ച് ആ സമരത്തിന്റെ പിന്നിലൊളിപ്പിച്ച ജമാ അത്തെ ഇസ്ലാമിയുടെ കപടരാഷ്ട്രീയത്തെ പൊളിച്ചത് വിജയരാഘവനായിരുന്നു. വ്യാജപ്രചാരണങ്ങള് അഴിച്ചുവിട്ട് വികസനപദ്ധതികളെ ഇല്ലാതാക്കാന് ശ്രമിക്കുന്ന ഇത്തരം സംഘടനകള്ക്ക് ഒത്താശ ചെയ്യുകയാണ് മുസ്ലിം ലീഗെന്നും വിജയരാഘവന് അന്ന് ചൂണ്ടിക്കാട്ടിയിരുന്നു. എന്നാല് കോഴിക്കോട്ടെ ഗെയില് വിരുദ്ധ സമരത്തിന്റെ നേതാവായിരുന്ന സി പി ചെറിയ മുഹമ്മദിനെ ജില്ലാ സെക്രട്ടറി സ്ഥാനത്ത് നിന്നും സംസ്ഥാന സെക്രട്ടറി സ്ഥാനത്തേക്ക് പ്രൊമോഷന് നല്കുകയായിരുന്നു ലീഗ് ചെയ്തത്. നാടിന് ഗുണകരമായി മാറിയ ഒരു പദ്ധതിക്കായി നില കൊണ്ടതിന് കൂടിയാണ് എ വിജയരാഘവന്റെ മേല് വര്ഗീയ ചാപ്പ കുത്താന് ജമാഅത്തെ ഇസ്ലാമിയും പോപ്പുലര് ഫ്രണ്ടും ലീഗും ശ്രമിച്ചത്. ദേശീയപാതാ വികസനവിഷയത്തിലും ഇതേ അവിശുദ്ധ കൂട്ടുകെട്ടിനെ വിമര്ശിച്ചതിന് എ വിജയരാഘവനെതിരെ ഈ വികസനവിരുദ്ധ മുക്കൂട്ടുമുന്നണി രംഗത്തു വന്നു. ജമാഅത്തെ ഇസ്ലാമിയെയും ലീഗിനെയും പോപുലര് ഫ്രണ്ടിനെയും വിമര്ശിച്ചാല് അയാളെ മുസ്ലിം വിരോധിയാക്കി ചിത്രീകരിച്ചു കളയാമെന്നാണ് ഈ മുക്കൂട്ടുമുന്നണിയുടെ വിചാരം. കഴിഞ്ഞ തദ്ദേശ സ്വയംഭരണ തെരഞ്ഞെടുപ്പിലും തുടര്ന്ന് നിയമസഭാതെരഞ്ഞെടുപ്പിലും ഒരുവശത്ത് മദൂതിലീഗ്കോണ്ഗ്രസ് സഖ്യത്തെയും മറുവശത്ത് ബിജെപികോണ്ഗ്രസ് സഖ്യത്തെയും മതനിരപേക്ഷത ഉയര്ത്തിപ്പിടിച്ച് അന്തസോടെ നേരിട്ടാണ് ഇടതുപക്ഷം വിജയിച്ച് മുന്നേറിയത്. ആ മുന്നണിയെ നയിച്ചത് സ. വിജയരാഘവന് ആയിരുന്നു എന്നതാണ് ഈ കൊട്ടേഷനേടുക്കാന് സുധാകാരനെ പ്രേരിപ്പിച്ചിട്ടുണ്ടാവുക. ഒരേസമയം ജമാഅത്തെ ഇസ്ലാമിയെയും ആര് എസ് എസിനെയും സന്തോഷിപ്പിക്കുന്നതിന് പുറമേ കോണ്ഗ്രസിന്റെ സംസ്ഥാന നേതാക്കള് പോലും സി പി എമ്മിനൊപ്പം ചേരുന്നതിന്റെ കൊതിക്കെറുവും കൂടിയുണ്ടാകും ഈ വിറളിക്ക് പിന്നില്. സഖാവ് വിജയരാഘവനെ കേരളത്തിലെ ജനങ്ങള്ക്കറിയാം. പാര്ലമെന്റ് അംഗമായും അല്ലാതെയും കോണ്ഗ്രസിന്റെ തീവെട്ടിക്കൊള്ളയ്ക്കും ഭൂരിപക്ഷ വര്ഗീയ പ്രീണനത്തിനും എതിരെ സന്ധിയില്ലാതെ പോരാടിയിട്ടുണ്ട് അദ്ദേഹം. ആര് എസ് എസ്സിനും ബിജെപിക്കുമെതിരായി ഒരു ലീഗ്മദൂദിസുഡാപികള്ക്കും ചിന്തിക്കാന് പോലുമാകാത്ത പോരാട്ടം വിജയരാഘവന് നടത്തിയിട്ടുണ്ട്. ബാബറി മസ്ജിദ് പൊളിച്ച സമയത്ത് ആര് എസ് എസ് വര്ഗീയ അജണ്ടയെ തുറന്നുകാട്ടാനും കോണ്ഗ്രസിന്റെ കപടമതേതര മുഖം മൂടി പൊളിച്ചുകാണിക്കാനും മുന്നില് നിന്നയാളാണ് വിജയരാഘവന്. രോഹിങ്യന് മുസ്ലിങ്ങളുടെ അഭയാര്ഥി പ്രശ്നം ഉയര്ത്തിയിട്ടുണ്ട് അദ്ദേഹം. മലപ്പുറം ജില്ലയിലെ പാകിസ്ഥാന് പാസ്പോര്ട്ടുള്ള നിസ്സഹായരായ മുസ്ലിങ്ങള്ക്കായി പാര്ലമെന്റില് പോരാടിയത് വിജയരാഘവനായിരുന്നു, ഇരുപതും ഇരുപത്തഞ്ചും കൊല്ലം പാര്ലമെന്റില് ഉണ്ടുറങ്ങിയിരുന്ന ലീഗിന്റെയൊ കോണ്ഗ്രസിന്റെയോ മഹാനേതാക്കളൊന്നും ക മാ എന്നൊരാക്ഷരം ഈ വിഷയത്തില് മിണ്ടിയിട്ടില്ല എന്ന് ഓര്ക്കണം. ആ വിജയരാഘവനെയാണ് വര്ഗീയവാദിയായി ചിത്രീകരിക്കാന് ശ്രമിക്കുന്നത്. ഒരു സിനിമയില് മമ്മൂട്ടി പറയുന്നപോലെ, വര്ഗീയവാദിയെന്ന ........... വെട്ടിയാല് മുറിയാത്ത ആരോപണവുമായി വിജയരാഘവനെ ക്ഷൗരം ചെയ്യാന് ഇറങ്ങിയിരിക്കുന്നു! ന്യൂനപക്ഷങ്ങള്ക്കെതിരെ സംഘ്പരിവാര് നടത്തിയ ആക്രമണങ്ങള്ക്കെതിരെ അതിശക്തമായി പോരാടിയ വിജയരാഘവനെ വര്ഗീയവാദിയാക്കാനുള്ള ശ്രമമൊക്കെ നിങ്ങളുടെയൊക്കെ വീട്ടിലുള്ളവര് പോലും വിശ്വസിക്കാന് പോകുന്നില്ല. നാടിനെ പിന്നോട്ടുനടത്താനുള്ള ബിജെപി, ലീഗ്, മൗദൂഡാപ്പി സഖ്യത്തിന്റെ ഏത് നെറികെട്ട ശ്രമങ്ങളെയും ഈ നാട്ടിലെ പുരോഗമന ശക്തികള് ഒന്നിച്ച് തന്നെ ചെറുക്കും. നാടിന്റെ പുരോഗതി ആഗ്രഹിക്കുന്ന ഈ നാട്ടിലെ മുസ്ലിം സമുദായവും ആ പ്രതിരോധത്തിന്റെ മുന്നണിയിലുണ്ടാകും. നാട് വികസിക്കുന്നതിന്റെ ഗുണഫലം നാട്ടിലെ സാധാരണ ജനങ്ങള്ക്കാണ് കിട്ടുന്നത്. ആ വികസനങ്ങള് ജനം അംഗീകരിക്കുന്നത് കൊണ്ടാണ് തെരഞ്ഞെടുപ്പില് ജമാഅത്തെ ഇസ്ലാമിയെയും ബി ജെ പിയെയും ജനം കണ്ടം വഴി ഓടിച്ചതും അവരെ ചാരിനിന്ന് വോട്ടുപിടിച്ച കോണ്ഗ്രസിന് തലയില് മുണ്ടിട്ട് മുങ്ങേണ്ടി വന്നതും. അരപ്പട്ടിണിയുമായി മല്ലടിച്ച് എം എ പരീക്ഷയ്ക്ക് ഒന്നാം റാങ്ക് നേടിയ, ഹോട്ടലിന് പിന്നിലെ വിറകുവെട്ടുകാരനില് നിന്ന് ഇന്ത്യന് പാര്ലമെന്റില് പട്ടിണിക്കാരന്റെ ഇടിമുഴക്കം തീര്ത്ത, നരകയാതനയനുഭവിച്ച പാകിസ്ഥാന് പൗരന്മാരുടെ മനുഷ്യാവകാശങ്ങള്ക്കായി പാര്ലമെന്റിനെ പടനിലമാക്കിയ, രാജ്യമെങ്ങുമുള്ള കര്ഷകന്റെയും കര്ഷക തൊഴിലാളികളുടെയും ശബ്ദം സ്വന്തം നാവിനാല് രാജ്യസഭയിലുയര്ത്തിയ, ഇന്ത്യയാകെ സഞ്ചരിച്ച് കര്ഷകകര്ഷകത്തൊഴിലാളി പോരാട്ടങ്ങള്ക്ക് നേതൃത്വം നല്കിയ വിജയരാഘവനെ വിലയിരുത്തണമെങ്കില് സുധാകരനും മാധ്യമ ശിശുക്കളും ഇനിയും ഒരുപാടുകാലം ഉറക്കമിളച്ചിരുന്ന് ചരിത്രം പഠിക്കേണ്ടിവരും. ആര് എസ് സിന് കോടിയേരിയോടുള്ള പക ജമാഅത്തെ ഇസ്ലാമിക്ക് വിജയരാഘവനോടും ഉണ്ടെന്ന് ഞങ്ങള്ക്കറിയാം. രണ്ടിനെയും കടുകിട കൂസാതെയാണ് ഈ പ്രസ്ഥാനം മുന്നോട്ടുപോകുന്നത്. കേവല വ്യക്തികള് എന്ന നിലയില് നിങ്ങള് വ്യക്തികളെ ആക്ഷേപിക്കുമ്ബോള് അവരുടെ നേതൃത്വത്തില് അണിനിരന്നിരിക്കുന്ന ലക്ഷോപലക്ഷം മനുഷ്യരെ കാണുന്നില്ല. വിജയരാഘവന് എന്ന കര്ഷകത്തൊഴിലാളി നേതാവ് കേരളത്തിലെ വിപ്ലവപ്രസ്ഥാനത്തിന്റെ സമരനായകനാണെന്ന് മറക്കരുത്. ആര് എസ് എസും മദൂദികളും വിളമ്ബിയ വര്ഗീയ ലഹരി കുടിച്ച് കൂട്ടത്തില് പൊക്കിളില് തേളുകുത്തിയപോലെയുള്ള സുധാകരന്റെ ഈ തുള്ളല് കോണ്ഗ്രസിന്റെ ഈ എല്ലുംകൂടിനെ ഇനി എവിടെ എത്തിക്കുമെന്ന് കണ്ടറിയാം. TAGS: Popular X പരാമര്ശത്തില് ടി ഗോപകുമാര് എഴുതിയ കുറിപ്പ്: TAGS: